The Promised Neverland

Yakusoku no Neverland (ճապ.` 約束のネバーランド, Յակուսոկու նո Նեբառանդո, «Խոստացված կախարդական աշխարհը»), մանգա՝ գրված Սիրայ Կայյուի և նկարազարդված Պասուկա Դեմիձուի կողմից։ Թողարկվում է Weekly Shōnen Jump ամսագրում 2016 թվականից։ 2018 թվականին մանգան ստացել է Shogakukan հրատարակչության մրցանակ որպես լավագույն շոնեն մանգա։ 2018 թվականի ապրիլի 24-ին հայտարարվել է անիմե-էկրանավորման մասին։ Անիմեի առաջին սերիայի պրեմիերան կայացել է 2019 թվականի հունվարի 9-ին եղավ (սթրիմինգային ինտերնետ-պլատֆորմներով), դասական (հեռուստացույցով) հեռարձակումը Ճապոնիայում սկսվել է 2019 թվականի հունվարի 11-ին, իսկ հետո հայտարարվել է նաև 2-րդ եթերաշրջանի մասին։


== Սյուժե ==
Գործողությունները ծավալվում են 2045 թվականին։ Էմման, Նորմանը և Ռեյը «Գրեյս Ֆիլդ Հաուս» մանկատան ամենապայծառ երեխաներն են։ Իզաբելլաի հովանավորությամբ, որին երեխաները կոչում են «մայրիկ», բոլոր երեխաները վայելում են հարմարավետ կյանք։ Համեղ ուտելիք, մաքուր հագուստ և գեղեցիկ միջավայր. էլ ի՞նչ կարող է ուզել երեխան։ Որբերը թույլատրված է անել այն ամենը, ինչ ցանկանում են, բացի այն դարպասներից դուրս գալուց, որոնք միացնում են մանկատան տարաքը և արտաքին աշխարհը։ Մի ճակատագրակա գիշեր որբերից մեկին, որի անունը Քոննի է, ուղարկում են որդեգրման, բայց Նորմանը և Էմման գնում են նրա հետևից և տեսնում, որ Քոննին իր թավշե նապաստակ Բեռնիին թողել է տանը։ Նրանք գտնում են Քոննիին մահացած և իմանում են ճմարտությունը մանկատան նշանակության մասին, որտեղ մարդկանց երեխաները դաստիարակվում են որպես հատուկ սնունդ դեմոնային արարածների համար։ Իսկ Իզաբելլան ծառայում է դեմոններին, և այդ լուրերը ոչնչացնում են երեխաների բոլոր պատկերացումներն աշխարհի մասին։ Վճռելով փախչել մանկատնից՝ Նորմանն ու Էմման Ռեյի հետ միասին որոշում են բացահայտել մանկատան շենքի գեղեցիկ ճակատամասի հետևում թաքնված ճշմարտությունը և գտնել միջոց իրենց բոլոր եղբայրների և քույրերի հետ փախչելու համար։


== Հերոսներ ==
Էմմա — գլխավոր հերոսուհի, 11-ամյա աղջիկ, տիրապետում է անհավատալի ռեֆլեքսների և արագության։ Իդեալիստ, նպատակ է դրել փախչել բոլոր երեխաների հետ, նույնիսկ եթե այդքան մարդկանց հետ փախուստը խիստ անհավանական է։
Նորման — Էմմայի ընկերը, տղա, որը լավ գիտի տակտիկա։ Ինչպես Ռեյը, նա ևս մտածում է, որ մանկատնից զանգվածային փախուստը անհնար է։ Սակայն Էմմայի հանդեպ սիրուց դրդված՝ նա փորձում է իրականացնել նրա նախաձեռնությունը՝ չնայած դրա՝ բոլորովին անհույս լինելուն։
Ռեյ — Էմմայի ընկերը, որը քայլող հանրագիտարան է։ Ի տարբերություն բոլոր մյուս երեխաների՝ նա փոքր ժամանակվանից գիտի, թե ինչ է կատարվում մանկատանը, այդ պատճառով նա ամենասկզբից էլ պատկերացում ուներ իրականության մասին։ Իր ընկերներին փրկելու համար նա վաղուց համագործակցում է «մայրիկի» հետ, որը հետևում է տանը, սակայն ի տարբերություն Էմմայի՝ նա պլանավորում է փախուստ միայն իր, Նորմանի և Էմմայի համար։
Իզաբելլա — մանկատան «մայրիկ», որը հետևում է երեխաների կարգապահությանը։ Իր նման աշխատողների շրջանում հայտնի է նրանով, որ նա միշտ բարձրագույն որակի միս է մատակարարում։ Ամենից շատ նա հետևում է իր աշակերտների որակին, և այդ պատճառով նա փորձում է չոչնչացնել Էմմային և նրա ընկերներին, չնայած գիտի նրանց պլանների մասին։
Քրոնա — քույր Քրոնան «մայրիկի» օգնականն է, նրա աշխատանքն է օգնել Իզաբելլային գտելու այն երկու երեխաներին, որոնք իմացել էին մանկատան գաղտնիքի մասին։ Սպանվում է դեմոնների կողմից։


== Մեդիա ==


=== Մանգա ===
Կայյու Աիրայը և Պոսուկա Դեմիձուն տպագրել են «Yakusoku no Neverland» մանգան Shyisha shōnen manga Weekly Shōnen Jump ամսագրի 34-րդ համարում 2016 թվականի օգոստոսի 1-ին։ Սա Սիրայի և Դեմիձուի երկրորդ համագործակցությունն է, նրանց առաջին աշխատանքը եղել է Popy no Negai-ը։ 2016 թվականի հուլիսի 25-ին Viz Media-ն հայտարարել է, որ կթողարկեն այդ շարքի 3 գլուխները Weekly Shonen Jump ամսագրում։ Դրանից հետո նրանք թողարկելու են մանգայի մյուս գլուխները ճապոնական թողարկման հետ միաժամանակ։ Առաջին տպագիր հատորը Հյուսիսային Ամերիկայում լույս է տեսել 2017 թվականի դեկտեմբերի 5-ին։


== Ծանոթագրություններ ==


== Արտաքին հղումներ ==
Անիմեի պաշտոնական կայք (ճապոներեն)